দুটি তালিকা মিলিয়ে দেখতে হবে, সামশেরগঞ্জে সংঘর্ষের ঘটনায় নয়া নির্দেশ হাইকোর্টের

মুর্শিদাবাদ: মুর্শিদাবাদের সামশেরগঞ্জে (Murshidabad Samshergunj) গোষ্ঠী সংঘর্ষের ঘটনায় মামলাকারীদের দেওয়া ক্ষতিগ্রস্তদের তালিকা রাজ্যের তালিকার সঙ্গে মিলিয়ে দেখার নির্দেশ দিল কলকাতা হাইকোর্ট (Kolkata Highcourt)। ভারপ্রাপ্ত প্রধান বিচারপতি সৌমেন সেন ও বিচারপতি রাজা বাসু চৌধুরীর ডিভিশন বেঞ্চ নিদেশ দিয়েছেন আগামী ১৪ দিনের মধ্যে তালিকা খতিয়ে দেখে জেলাশাসককে উপযুক্ত ব্যবস্থা গ্রহণ করতে হবে। মামলার পরবর্তী শুনানির দিন ধার্য করা হয়েছে আগামী ২১ নভেম্বর।

উল্লেখ্য, বৃহস্পতিবার রাজ্যের আইনজীবী শীর্ষন্য বন্দোপাধ্যায় জানান, সামশেরগঞ্জে সংঘর্ষের ঘটনায় ২৮৫টি পরিবারকে ক্ষতিগ্রস্ত বলে চিহ্নিত করা হয়েছে। প্রত্যেককে ১.২ লক্ষ টাকা করে দেওয়া হয়েছে। ঘটনায় মোট ৩ কোটি ৩৯ লক্ষ টাকা এখনও পর্যন্ত অনুমোদন হয়েছে। ১১৯টি বাড়ি ক্ষতিগ্রস্ত।

আরও পড়ুন: মুর্শিদাবাদে দলের বিধায়কের বিরুদ্ধেই সরব হলেন তৃণমূল সদস্য!

তারপরই ভারপ্রাপ্ত প্রধান বিচারপতি সৌমেন সেন প্রশ্ন করেন, “আপনারা ক্ষতিগ্রস্ত বাড়িগুলো চিহ্নিত করেছেন। রিপোর্ট জমা দিয়েছেন। কিন্তু কী পদক্ষেপ করেছেন? কীভাবে ওই টাকা দেওয়া হয়েছিল? তথ্যগত প্রমাণ আছে কি?”

প্রিয়াঙ্কা টিবরেওয়ালের প্রশ্ন, “রাজ্য টাকা দেওয়া শুরু করেছে বলছে। কিন্তু ক্ষতিগ্রস্ত কারা তা জেনে করা হয়েছে কী আদৌ? কোন কোন ওয়েবসাইট খোলা হয়েছিল?”

এরপরই আদালত নির্দেশ দিয়েছে, কারা ক্ষতিগ্রস্ত সেই তালিকা মামলাকারী আইনজীবীর তরফে রাজ্যকে দেওয়া হবে। রাজ্যের তালিকার সঙ্গে সেই তালিকা মিলিয়ে দেখা হবে। ১৪ দিনের মধ্যে জেলাশাসক মুর্শিদাবাদ ওই তালিকা যাচাই করে পদক্ষেপ করবেন। মামলার পরবর্তী শুনানি ২১ নভেম্বর।

দেখুন অন্য খবর